หุ้นไทย11มี.ค.ปิดพุ่งบวก10.73จุด
หุ้นไทย11มี.ค.ปิดพุ่ง 10.73 จุดที่ 1,577.65 จุด มูลค่าซื้อขายหนาแน่น68,213.81ล้านบาท
11 มี.ค. 2556

หุ้นไทย11มี.ค.ปิดพุ่ง 10.73 จุดที่ 1,577.65 จุด มูลค่าซื้อขายหนาแน่น68,213.81ล้านบาท
ดัชนีหุ้นไทยวันที่ 11 มี.ค.เคลื่อนไหวระหว่าง 1,580.87-1,571.58 จุดก่อนปิดตัวที่ 1,577.65 จุด เพิ่มขึ้น 10.73 จุด หรือ 0.68% มูลค่าการซื้อขาย 68,213.81 ล้านบาท 
ทั้งนี้ดัชนีปรับสูงขึ้นตั้งแต่เปิดตลาด นำโดยหุ้นกลุ่มสื่อสาร (INTUCH, ADVANC) และกลุ่มหุ้นขนาดกลางหลายๆ ตัว ด้วยมูลค่าการซื้อขายหนาแน่น 
หลักทรัพย์ที่มีการซื้อขายสูงสุด 5 อันดับได้แก่1.บริษัทเนาวรัตน์พัฒนาการ(NWR )ปิดที่ 4.94 บาท เพิ่มขึ้น 1.14 บาท 2.ธนาคารทหารไทย(TMB )ปิดที่ 2.76 บาท เพิ่มขึ้น 0.10 บาท 3.บริษัทชินคอร์ปอเรชั่น(INTUCH )ปิดที่ 78.00 บาท เพิ่มขึ้น 3.25 บาท 4.บริษัททรูคอร์ปอเรชั่น(TRUE )ปิดที่ 7.50 บาท เพิ่มขึ้น 0.10 บาท 5.บริษัทแอดวานซ์อินโฟร์เซอร์วิส(ADVANC )ปิดที่ 224.00 บาท เพิ่มขึ้น 7.00 บาท 
นักวิเคราะห์บริษัทหลักทรัพย์(บล.)ธนชาตคาดว่าดัชนีจะปรับสูงขึ้นต่อทดสอบแนวต้าน 1,580-1,590 จุด คาดว่าแนวโน้มกระแสเงินทุนที่ไหลเข้าสินทรัพย์เสี่ยงต่อเนื่อง จะเป็นปัจจับสนับสนุนการปรับสูงขึ้นของดัชนีทดสอบแนวต้านระยะสั้นๆ ที่บริเวณ 1,580-1,590 จุด ขณะที่การพิจารณา พ.ร.บ.เงินกู้ 2.2 ล้านล้านบาท เพื่อลงทุนโครงสร้างพื้นฐานโดยเฉพาะระบบราง จะเป็นปัจจัยบวกในอนาคตต่อแนวโน้มการเติบโตเศรษฐกิจจากที่ประมาณการปัจจุบันที่ 4.8% ปีนี้ และ 5.3% ในปี 2557
ทั้งนี้ยังแนะนำ “ซื้อ” หุ้นบริษัทบีทีเอสกรุ๊ป(BTS)บริษัทวีจีไอมีเดีย( VGI )ธนาคารกรุงไทย(KTB)ธนาคารทหารไทย( TMB)ธนาคารเกียรตินาคิน( KK )บริษัทแอดวานซ์อินโฟร์เซอร์วิส(ADVANC)บริษัทชินคอร์ปอเรชั่น( INTUCH)บริษัทจัสมิน( JAS )บริษัทกันกุลเอ็นจิเนียริ่ง(GUNKUL)บริษัทสามาร์ทไฟแนนซ์( SAMART)บริษัทกรุงเทพดุสิตเวชการ( BGH )บริษัทแสนสิริ(SIRI )และบริษัทเอเชี่ยนพร็อพเพอร์ตี้ดีเวลลอปเมนท์( AP )ต่อเนื่อง